આજે વિશ્વ શ્રદ્ધાંજલિ દિવસની ઉજવણી સુરત ટ્રાફિક પોલીસે અનોખી રીતે કરી હતી. સુરત ટ્રાફિક પોલીસ દ્વારા આજે અકસ્માતમાં મૃત્યુ પામેલા લોકોનું સન્માન કરવામાં આવ્યું હતું તો બીજી તરફ ટ્રાફિક નિયમોનું પાલન કરનારા વાહન ચાલકોને એક ગુલાબનું ફૂલ આપી સન્માન કરવામાં આવ્યું હતું. ઉલ્લેખનીય છે કે, નવેમ્બર મહિનાના ત્રીજા રવિવારને વિશ્વ શ્રદ્ધાંજલિ દિન તરીકે ઉજવવામાં આવે છે. વિશ્વ શ્રદ્ધાંજલિ દિનની ઉજવણીના ભાગરૂપે સુરત ટ્રાફિક પોલીસ દ્વારા એક અનોખા કાર્યક્રમનું આયોજન કરવામાં આવ્યું હતું. સુરત ટ્રાફિક પોલીસ દ્વારા વિશ્વ શ્રદ્ધાંજલિ દિન નિમિત્તે ત્રણ દિવસીય કાર્યક્રમ જાહેર કરવામાં આવ્યો છે. આ કાર્યક્રમના પહેલા દિવસે ટ્રાફિક પોલીસ દ્વારા સહારા દરવાજા, ઉધના ત્રણ રસ્તા અને ઉધના સાઉથ ઝોન ત્રણ રસ્તા પાસે હેલમેટ પહેરી અને સીટ બેલ્ટ બાંધીને ટ્રાફિક નિયમોનું પાલન કરતા વાહનચાલકોનું ગુલાબનું ફૂલ આપીને સન્માન કરવામાં આવ્યું હતું.